Glens on Parklands | LekkeSlaap
Vanaf R2 695 per nag (plek vir 8)
Glens on Parklands is in Parklands North en bied gehalteverblyf vir 'n gesin wat op soek na gerieflike vakansieverblyf. Dis maklik bereikbaar vanaf verskeie winkelsentrums, restaurante, en 'n kort rit vanaf Bloubergstrand en Melkbosstrand. Dis ook naby Century City en Canal Walk.
Die huis het 4 slaapkamers en bied slaapplek aan 8 gaste. Die hoofslaapkamer het 'n dubbelbed en en suite-badkamer met 'n stort, bad, toilet en wasbak. Die tweede en derde kamer het elk 'n dubbelbed en die vierde kamer het 'n stapelbed. Daar is 'n tweede badkamer met 'n stort, toilet en wasbak, asook 'n aparte gastetoilet.
Die kombuis is toegerus met 'n stoof, oond, yskas, mikrogolf, tee- en koffiemaakgeriewe, eetgerei en breekware. Die sitarea het gemaklike sitplek, 'n kaggel en 'n TV met sekere DStv-kanale. Gratis WiFi is beskikbaar.
Daar is braaigeriewe en veilige parkeerplek in 'n dubbelmotorhuis. Daar is ook parkeerplek vir 2 addisionele voertuie op die perseel.